Diari Oficial de la Generalitat Valenciana


Sumari del DOGV 1717, del 05-02-1992 (1992/823877)

RESOLUCIÓ de 30 de desembre de 1991, de la Direcció General de Treball, per la qual s'estableixen els preus dels serveis oferits per les residencies de temps lliure de la Comunitat Valenciana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1717

Data del DOGV
:   05-02-1992

Secció del DOGV
:   ALTRES DISPOSICIONS

Número del document
:   1992/823877


Data del document
:   30-12-1991

Organisme emissor
:   Conselleria de Treball i Afers Socials

Tipus de document
:   Resolució

Resolució de 30 de desembre de 1991, de la Direcció General de Treball, per la qual estableix els preus dels serveis oferits per les residències de temps lliure de la Comunitat Valenciana.  
Pel Reial Decret de 29 de desembre de 1982 (BOE 21 de març de 1983), es traspassen a la Comunitat Valenciana les funcions i serveis de l?Estat en matèria de temps lliure i, per mitjà del Reial Decret de 28 de desembre de 1983, es realitzà la valoració definitiva del cost efectiu dels serveis, alhora que ampliava els mitjans pressupostaris adscrits als serveis traspassats.  
D'acord amb la normativa abans esmentada, la Comunitat Valenciana té competències plenes en les funcions de l?extingit Institut Social de Temps Lliure, procedents de l?Obra Sindical d'Educació i Descans.  
La Direcció General de Treball té al seu càrrec la gestió de les residències de temps lliure situades a l?àmbit de la Comunitat Valenciana, per això, resolc:  
Incrementar els preus dels serveis oferits en un 5% respecte dels establits en 1991. A fi d'establir aquest increment es pren com a referència el percentatge d'increment en la recaptació d'ingressos per taxes en els pressupostos de 1992.  
Els preus per temporada queden fixats en les quanties següents:  
Temporada baixa/mitja  
1.582 pessetes. Persona/dia en habitació de dos o més llits.  
2.269 pessetes. Persona/dia en habitació individual.  
Temporada alta  
2.063 pessetes. Persona/dia en habitació de dos o mes llits.  
2.889 pessetes. Persona/dia en habitació individual.  
Abonament setmanal 7.912  
Abonament diari 1.319  
Desdejuni 114  
Dinar 688  
Sopar 515  
Especificacions  
- Els xiquets entre 2 i 12 anys, ambdós inclusivament, tindran un descompte del 50% sobre l'import de les estades, sempre que s'allotgen en la mateixa habitació que els responsables.  
- Els nens de dos anys, que no utilitzen els serveis de menjador i dormen en bressols instal·lats en l'habitació dels seus responsables, n'estan exempts de pagament.  
- Les persones majors de 60 anys tindran un descompte del 10% de l'import de les estades, durant la temporada baixa/mitja.  
- A les peticions d'estades en grups integrats per adults o majors de 12 anys, que passen de 25 places per a la mateixa Residència i data, se'ls farà un descompte del 10% sobre el cost de les estades durant la temporada baixa/mitja.  
- Les estades adjudicades pels sindicats per raó de convenis de col·laboració subscrits amb la Conselleria de Treball s'aprofitaran del descompte que en aquests convenis s'hi establesca.  
Els descomptes especificats adés es consideren incompatibles entre ells.  
Els preus determinats no inclouen les consumicions en bars, ni els serveis d'animació discrecional en què participen voluntàriament els residents.  
S'estableix que la falta de gaudi d'algun dels serveis programats no genera dret a reducció del preu de l?estada.  
A tots els preus se'ls aplicarà el recàrrec corresponent d'IVA.  
València, 30 de desembre de 1991. - El Director General de Treball: Eduard Montesinos i Chilet.